ТхьэкIушынэ Аслъэнджэрий деж
ПщIэ зыхуэсщI Аслъэнджэрий КIытIэ и къуэ!
Къэбэрдей-Балъкъэр Республикэм и Парламентымрэ Правительствэмрэ я цIэкIэ, апхуэдэу си щхьэкIэ къызбгъэдэкIыу си гуапэу сынохъуэхъу уи гъащIэм щыщ пIалъэ гъуэзэджэмкIэ — уи ныбжьыр илъэс 70 зэрырикъумкIэ.
Уи гъащIэ гъуэгур ущалъхуа республикэмрэ Урысеймрэ щIыхь пылъу икIи емызэшыжу ятелэжьэным и щапхъэщ. Уэ пхэлъ егугъуныгъэмрэ пэжыгъэмрэ, ббгъэдэлъ щIэныгъэ куум, губзыгъагъэм, гъащIэм зэрыхэпщIыкIым икIи уи Хэкум лъагъуныгъэкIэ узэрыбгъэдэтым я фIыщIэкIэ ухъуащ укъызыхэкIа лъэпкъым и пашэ нэс икIи къэралым пщIэ щызиIэ политикэ лэжьакIуэхэм уагуэуващ.
Урысей Федерацэ зэкъуэтым хэт Адыгэ Республикэ щхьэхуитым мыхьэнэшхуэ зиIэ икIи псори зыщыгъуазэ и ехъулIэныгъэхэм ящыщ куэд уэ уи цIэм къыгуэхыпIэ имыIэу пыщIащ.
Си гуапэу сынохъуэхъу узыншагъэ быдэ, ефIэкIуэныгъэ уиIэну, илъэс куэдкIэ насыпыфIэу упсэуну.
Къэбэрдей-Балъкъэр Республикэм
и Iэтащхьэ КIуэкIуэ Юрий.
Налшык къалэ,
2017 гъэ, бадзэуэгъуэм и 12-м
